Alfred Sisley

**Alfred Sisley** (naskiĝis  en Parizo, mortis  en Moret-sur-Loing) estis franca-brita impresionisma pentristo.

## Biografio 
maldekstra|eta|Alfred Sisley en 1882
De anglaj gepatroj, li estis sendita al Anglio por lerni la lingvon kaj fari studojn de komerco, male al liaj artistaj deziroj. Li tre ŝatis pentradon kaj eniris en la studion de Charles Gleyre kie li konatiĝis kun Pierre-Auguste Renoir kaj Frédéric Bazille. La Francia-Prusia Milito de 1870 ruinigis lian familion kaj devigis Sisley foriri al Londono. Li tiam decidis fariĝi pentristo. En 1874 li ekspoziciis en la unua ekspozicio de impresionistoj kaj li daŭrigis en 1876, 1877 kaj 1882.

Sisley estis eminenta pejzaĝisto, kio distingis lin de liaj impresionistaj kolegoj per la decidiga interveno en liaj pentraĵoj de la plej nepeseblaj elementoj: akvo, neĝo, ĉielo, nebulo, tiamaniere ke li estis konsiderata, kune kun Claude Monet, kiel unu el la plej puraj impresionistoj. Inter 1872 kaj 1880 li faris la plejbonon de sia produkto: pejzaĝoj de granda spontaneco de la ĉirkaŭaĵoj de Parizo, de Marly, Louveciennes, Bougival, Sèvres, Saint-Cloud aŭ Meudon.

Sisley neniam atingis la renomon de la plejparto de siaj impresionistaj kunuloj kaj vivis en mizero ekde kiam li ĉesis ricevi monhelpon de sia familio. Tiu situacio okazis pro la sinko de la familia negoco en 1871. Li mortis same kiel li vivis, en malriĉeco, antaŭ ol povi konstati kiel siaj pentraĵoj, kiujn en angoraj momentoj de malhavo li vendis je mokindaj prezoj, iom antaŭ sia morto komencis esti aprezataj de la kritiko kaj de la publiko kaj atingis altajn valorojn en la arta merkato.

## Verkoj 
* *Vido de kanalo Saint-Martin*, 1870, Musée d'Orsay, Parizo
* *Kanalo Saint-Martin*, 1872, Musée d'Orsay, Parizo
* *Ponteto de Argenteuil*, 1872, Musée d'Orsay, Parizo
* *Strato de la Chaussée en Argenteuil*, 1872, Musée d'Orsay, Parizo
* *Regattoj en Molesey*, 1874, Musée d'Orsay, Parizo
* *Sub la ponto de Hampton Court*, 1874, Kunstmuseum Winterthur, Vinterturo
* *Vilaĝo de Voisins*, 1874, Musée d'Orsay, Parizo
* *Sejno en Port-Marly - sablo-amasoj*, 1875, Arta Instituto de Ĉikago, Ĉikago
* *Inundo en Port-Marly*, 1876, Musée d'Orsay, Parizo
* *La bordoj de rivero Oise*, 1877-1878, Nacia Galerio de Arto, Vaŝingtono
* *Ripozo ĉe bordo de rivereto. Rando de arbareto*, 1878, Musée d'Orsay, Parizo
* *Malgrandaj herbejoj en printempo*, 1880-1881, Nacia Galerio, Londono
* *Rivero Loing en Saint-Mammès*, 1885, Muzeo Malraux, Le Havre
* *Vido de Saint-Mammès*, MNAC de Barcelono

## Galerio 

Allee de chataigniers - Alfred Sisley.jpg|*Avenuo de kaŝtanarboj apud La Celle-Saint-Cloud*, 1865
Sisley-Bridge at Villeneuve-la-Garenne.jpg|*Ponto en Villeneuve-la-Garenne* 1872
Alfred Sisley 009.jpg|*Ponto en Hampton Court*, 1874
Sisley Molesey Weir-Morning.jpg|*Akvobaraĵo de Molesey - matene*, 1874
Sisley-Regatta at Hampton Court.jpg|*Regatto en Hampton Court*, 1874
Alfred Sisley 050.jpg|*Regatto en Molesey*, 1874
Meadow, Alfred Sisley, 1875.jpg|*Herbejo*, 1875
Alfred Sisley - The Terrace at Saint-Germain, Spring - Google Art Project.jpg|*Teraso de Saint-Germain en printempo*, 1875. Walters Art Museum
Alfred Sisley 033.jpg|*Inundo en Port-Marly*, 1876. Musée d'Orsay, Parizo
Alfred Sisley 062.jpg|*Inundo en Port-Marly*, 1876. Musée d'Orsay
Alfred Sisley - View of Saint-Mammès - Walters 37355.jpg|*Vido de Saint-Mammès*, (ĉ.&nbsp;1880). Walters Art Museum

## Vidu ankaŭ 
* Impresionismo
* 6675 Sisley

## Tradukfonto 
Kategorio:Francaj pentristoj
Kategorio:Britaj pentristoj
Kategorio:Impresionismaj pentristoj
Kategorio:Pejzaĝistoj